CELEX: 22004D0139
Language: el
Date: 2004-10-29 00:00:00
Title: Απόφαση της Μεικτής Επιτροπής του ΕΟX αριθ. 139/2004, της 29ης Οκτωβρίου 2004, για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ

21.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 102/1
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 139/2004,
   της 29ης Οκτωβρίου 2004,
   για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα I της συμφωνίας τροποποιήθηκε από την απόφαση αριθ. 96/2004 της Μεικτής Επιτροπής του ΕΟΧ, της 9ης Ιουλίου 2004 (1).
            
         
               (2)
            
            
               Πρέπει να ενσωματωθεί στη συμφωνία ο κανονισμός (ΕΚ) αριθ. 277/2004 της Επιτροπής, της 17ης Φεβρουαρίου 2004, για την έγκριση, χωρίς χρονικό περιορισμό, μιας πρόσθετης ύλης στις ζωοτροφές (2).
            
         
               (3)
            
            
               Πρέπει να ενσωματωθεί στη συμφωνία ο κανονισμός (ΕΚ) αριθ. 278/2004 της Επιτροπής, της 17ης Φεβρουαρίου 2004, για την προσωρινή έγκριση νέας χρήσης μιας ήδη εγκεκριμένης πρόσθετης ύλης στις ζωοτροφές (3).
            
         
               (4)
            
            
               Πρέπει να ενσωματωθεί στην συμφωνία η απόφαση 2004/217/ΕΚ της Επιτροπής, της 1ης Μαρτίου 2004, για την έγκριση πίνακα συστατικών των οποίων απαγορεύεται η κυκλοφορία ή η χρήση για τη διατροφή των ζώων (4).
            
         
               (5)
            
            
               Πρέπει να ενσωματωθεί στη συμφωνία ο κανονισμός (ΕΚ) αριθ. 490/2004 της Επιτροπής, της 16ης Μαρτίου 2004, για την προσωρινή έγκριση νέας χρήσης μιας ήδη εγκεκριμένης πρόσθετης ύλης στις ζωοτροφές (Saccharomyces cerevisiae)
                   (5).
            
         
               (6)
            
            
               Η απόφαση 2004/217/ΕΚ καταργεί την απόφαση 91/516/ΕΟΚ της Επιτροπής (6), που είχε ενσωματωθεί στη συμφωνία και που πρέπει, συνεπώς, να διαγραφεί βάσει της συμφωνίας αυτής,
            
         ΑΠΟΦΑΣΙΖΕΙ:
   Άρθρο 1
   Το κεφάλαιο II του παραρτήματος Ι της συμφωνίας τροποποιείται ως εξής:
   
               1.
            
            
               Μετά το σημείο 14α (οδηγία 96/25/EΚ του Συμβουλίου) παρεμβάλλεται το ακόλουθο σημείο:
               
                           «14β.
                        
                        
                           
                              32004 D 0217: Απόφαση 2004/217/ΕΚ της Επιτροπής, της 1η Μαρτίου 2004, για την έγκριση πίνακα συστατικών των οποίων απαγορεύεται η κυκλοφορία ή η χρήση για τη διατροφή των ζώων (ΕΕ L 67 της 5.3.2004, σ. 31).».
                        
                     
         
               2.
            
            
               Μετά το σημείο 1λστ [κανονισμός (ΕΟΚ) 2154/2003 της Επιτροπής], παρεμβάλλονται τα ακόλουθα σημεία:
               
                           «1λζ.
                        
                        
                           
                              32004 R 0277: Κανονισμός (ΕΚ) αριθ. 277/2004 της Επιτροπής, της 17ης Φεβρουαρίου 2004, για την έγκριση, χωρίς χρονικό περιορισμό, μιας πρόσθετης ύλης στις ζωοτροφές (ΕΕ L 47 της 18.2.2004, σ. 20).
                        
                     
                           1λη.
                        
                        
                           
                              32004 R 0278: Κανονισμός (ΕΚ) αριθ. 278/2004 της Επιτροπής, της 17ης Φεβρουαρίου 2004, για την προσωρινή έγκριση νέας χρήσης μιας ήδη εγκεκριμένης πρόσθετης ύλης στις ζωοτροφές (ΕΕ L 47 της 18.2.2004, σ. 22).
                        
                     
                           1λθ.
                        
                        
                           
                              32004 R 0490: Κανονισμός (ΕΚ) αριθ. 490/2004 της Επιτροπής, της 16ης Μαρτίου 2004, για την προσωρινή έγκριση νέας χρήσης μιας ήδη εγκεκριμένης πρόσθετης ύλης στις ζωοτροφές (Saccharomyces cerevisiae) (ΕΕ L 79 της 17.3.2004, σ. 23).».
                        
                     
         
               3.
            
            
               Διαγράφεται το κείμενο του σημείου 6 (απόφαση 91/516/ΕΟΚ της Επιτροπής).
            
         Άρθρο 2
   Τα κείμενα των κανονισμών (ΕΚ) αριθ. 277/2004, 278/2004, 490/2004 και της απόφασης 2004/217/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 30 Οκτωβρίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (7).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 29 Οκτωβρίου 2004.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kjartan JÓHANNSSON
         
      
   
   
      (1)  ΕΕ L 376 της 23.12.2004, σ. 17.
   
      (2)  ΕΕ L 47 της 18.2.2004, σ. 20.
   
      (3)  ΕΕ L 47 της 18.2.2004, σ. 22.
   
      (4)  ΕΕ L 67 της 5.3.2004, σ. 31.
   
      (5)  ΕΕ L 79 της 17.3.2004, σ. 23.
   
      (6)  ΕΕ L 281 της 9.10.1991, σ. 23.
   
      (7)  Δεν έχουν αναφερθεί συνταγματικές απαιτήσεις.